open-index/open-wikipedia-markdown huggingface dataset:
Záverečné titulky

[náhľad|Ukážka záverečných titulkov z filmu ''Big Buck Bunny'' z roku [2008.]]

**Záverečné titulky** sú prepojenie obrazovej a hudobnej záverečnej časti deja, ktoré sú pridávané na koniec programu, filmu či seriálu. Na rozdiel od úvodných titulkov zoznamujú s hereckým obsadením a s tvorcami diela podrobnejšie. V starších filmoch s pred 60. rokov 20. storočia, túto úlohu plnili úvodné titulky a v závere filmu bolo napísané obvykle iba „Koniec“. Záverečné titulky môžu obsahovať okrem textu aj obrazový sprievod a obvykle sú sprevádzané hudbou, ak ide o seriál, potom často jeho tematickou zvučkou.

## História
V samých začiatkoch kinematografie, okolo roku 1900, sa záverečné titulky neuvádzali a informácie boli napísané v úvodných titulkoch. Postupom času, ako informácie v titulkoch silneli, vznikli aj záverečné titulky, ktoré nesú detailné informácie o tvorcoch a parametroch filmu.

Prvými významnými filmami s rozsiahlymi záverečnými titulkami boli *Cesta okolo sveta za 80 dní* z roku 1956 a *West Side Story* z roku 1961. Zmena sa vysvetľuje narastajúcou silou odborov v americkom filme a súčasne narastajúcou komplikovanosťou vyrábania filmov. *[[The New York Times]]* uviedol v roku 2013, že najmenej 50 filmov uviedlo viac ako 2 000 mien v titulkoch, *[[Iron Man 3]]* dokonca 3 700.

## Forma
V niektorých filmoch sa nachádzajú na konci aj medzititulkové alebo potitulkové scény, ktoré napr. môžu naznačovať pokračovanie práve zhliadnutého filmu.

## Obsah
Záverečné titulky môžu obsahovať mená osôb, miest či firiem, napríklad:

Hlavná časť objavujúca sa často aj v úvodných titulkoch:

* Scenár, réžia, produkcia, hudba, kamera, strih, zvuk, architekt, herecké obsadenie

Ďalšie titulky – štáb, parametre a zázemie:

* Štáb: Vedúci produkcie, umelecký maskér, pomocný režisér, réžia druhého štábu, kamera druhého štábu, asistent produkcie, hlavný ekonóm, účtovník, sekretárka produkcie, druhý asistent produkcie, manažér lokácií, asistent lokácií, dramaturgia, asistent dramaturga, skript, skript druhého štábu, asistent režiséra, asistent producentov, vedúci výpravy, rekvizitári, strihači, výtvarník titulkov, grafika, prekladateľ, majster zvuku, asistenti zvuku, hudobný poradca, jazykový poradca, kaskadéri, asistenti strihu, špeciálne efekty...
* Zázemie: filmové štúdio, filmová technika, vozidlá...

## Referencie

## Pozri aj
* Úvodné titulky

## Iné projekty

## Externé odkazy
* Nytimes

## Zdroj

Kategória:Filmové a televízne úvodné sekvencie
Kategória:Filmová terminológia
Kategória:Videotechnika
Cyrus

**Cyrus**, skrátene **Cyr**, môže byť:

* meno
** Cyrus z Alexandrie, tiež Cyr Alexandrijský (okolo 250 – 303 alebo 311), egyptský lekár a kresťanský mučeník
** Cyrus Rezá Pahlaví (* 1960), titulárny iránsky šach
** Cyrus Teed (1839 – 1908), americký spiritualista
* priezvisko:
** Billy Ray Cyrus (* 1961), americký spevák a herec
** Miley Cyrusová (* 1992), americká speváčka a herečka
** Noah Cyrus (* 2000), speváčka a bývalá americká detská herečka
* film z roku 2010, pozri Cyrus (film)
*miesto:
** Cyrus (Minnesota) v USA
** Cyrus (Missouri) v USA
** Cyrus (West Virginia) v USA

## Pozri aj
* Kýros, perzské meno vychádzajúceho z latinského Cyrus
ČT :D

**ČT :D** (hovorovo „Déčko“) je televízna stanica Českej televízie, ktorá sa zameriava na deti s vekom medzi 4 až 12 rokov. Vysielať začala 31. augusta 2013 spoločne s ČT art. Vysielanie detských programov trvá od 6:00 do 20:00 h, potom od 20:00 do 6:00 ho na rovnakej pozícii strieda ČT art. Česká televízia tiež oznámila, že ak bude ČT :D a ČT art dostatočne populárne, tak budú vysielať na samostatných frekvenciách.

## Externé odkazy
*Oficiálna stránka

Kategória:Česká televize
Kategória:Televízne stanice v Česku
Kategória:Vzniklo v 2013
Rascovec obyčajný

**Rascovec obyčajný** () je jednoročná rastlina z čeľade zelerovité (*Apiaceae*). Jej sušené semená sa využívajú ako korenie bežne nazývané rímska rasca (hist. rímsky al. vlašský kmín) alebo v ľudovom liečiteľstve.

Je pôvodom zo Stredomoria. Je to vzpriamená bylina s tenkým koreňom, súkvetie je okolík, okvetné lístky sú ružovkasté.

Semená obsahujú 14,5 % lipidov, 14 flavonoidných glykozidov (napr. apigenín, luteolín). Olej zo semien má larvicídny a antibakteriálny účinok, obsahuje hlavne kumínový aldehyd a cymén.

## Referencie

## Iné projekty

Kategória:Zelerovité
Kategória:Liečivé rastliny
Kategória:Koreniny
Pamfaios

[náhľad|Červenofigúrová Nikosthenova amfora od hrnčiara Pamfaia, maliar: [Oltos, cca 520 – 510 pred Kr., Louvre]]
**Pamfaios** () bol grécky hrnčiar, činný približne v rokoch 530 až 490 pred Kr.

Pamfaios bol mladším partnerom hrnčiara Nikosthena v aténskej hrnčiarskej dielni, ktorú neskôr sám prevzal (zrejme koncom 6. stor. pred Kr.). V tejto dielni pôsobilo viacero maliarov čiernofigúrových a červenofigúrových váz, ako Oltos, Epiktétos, Nikosthenov maliar alebo Paseas. Pamfaios vo svojej hrnčiarskej dielni prevzal aj väčšinu Nikosthenových inovácií, týkajúcich sa tvarov váz, atraktívnych najmä pre etruský trh (hlavne Nikosthenov typ amfory).

Pamfaios bol jedným z najproduktívnejších, aj keď nie jedným z najlepších hrnčiarov svojej doby. Britský historik umenia John Beazley uvádza, že Pamfaios je podpísaný na desiatich čiernofigúrových vázach a na tridsiatich deviatich (možno štyridsiatich) červenofigúrových vázach. Zatiaľ čo sa jeho meno na väčšine spomínaných váz uvádza ako Pamfaios, na vázach od maliara Olta je vždy uvedené ako *Φανφαιος* (Fanfaios) a vždy ako *Παμαφιος* (Pamafios) na vázach od maliara Epiktéta. Z toho je zrejmé, že hrnčiarov podpis nebol napísaný hrnčiarom, ale maliarom vázy. S menom Pamfaia sa takmer vždy spája aj sloveso εлоɩησɛν (epoiesen - zhotovil).

Kvalitná keramika s podpisom hrnčiara celkom určite potešila majiteľa, ktorý za ňu nepochybne zaplatil vysokú cenu, a naznačovala jeho umelecký vkus. Ak bol vlastníkom tejto vázy Etrusk, mohla tiež predstavovať schopnosť jeho rodiny nadväzovať kontakty, aj keď čisto ekonomické, mimo Etrúrie.


Wider circle of the Nikosthenes Painter ARV 133 4 satyr carrying krater - satyrs and maenads play chariot-race.jpg|Červenofigúrový kylix, hrnčiar Pamfaios, maliar Nikosthenov maliar, cca 510 – 500 pred Kr., Fitzwilliam Museum
Herakles Iolaos Athena Cdm Paris 254.jpg|Atická čiernofigúrová hydria so signatúrou Pamfaia, cca 540 pred Kr.,
Nikosthenic amphora Pamphaios Louvre G3.jpg|Červenofigúrová Nikosthenova amfora od hrnčiara Pamfaia, cca 525 – 515 pred Kr., Louvre G 3
Pamphaios e olthos, anfora nicostenica attica con donne che si allacciano i sandali, 520-510 ac ca. (louvre) 06.jpg|Červenofigúrová Nikosthenova amfora, hrnčiar: Pamfaios, maliar: Oltos, cca 520 – 510 pred Kr., Louvre
 

## Referencie

## Iné projekty

Kategória:Hrnčiari starovekého Grécka
Brestov (sedlo)

**Brestov** () je horské sedlo v pohorí Malá Fatra. Nachádza sa pod Jedľovinou, východne od obce Varín.

## Polohopis
Leží v strednej časti Malej Fatry, v geomorfologickom podcelku Krivánska Fatra a v jej časti Krivánske Veterné hole. Nachádza sa v rázsoche, ktorá vedie západným smerom z masívu Suchého () a oddeľuje vrchy Jedľovina () a Kopa (). Severovýchodným smerom svahy klesajú do doliny Kúr, ktorou voda odteká potokom Kúr do riečky Varínky, južne sa nachádza dolina Hradské, ktorou tečie Hradský potok do Váhu. Oblasť je súčasťou Národného parku Malá Fatra a križujú sa tu značené turistické chodníky.

Sedlo leží v Žilinskom kraji, v okrese Žilina a zasahuje na katastrálne územie obcí Varín a Krasňany.

## Prístup
* po  zelenej turistickej značke:
** od západu z Varína cez rázc. Pod Jedľovinou
** od juhovýchodu z rázc. Javorina v hlavnom hrebeni
* po  žlto značenom turistickom chodníku od Chaty pod Suchým

## Referencie

## Pozri aj
* Krivánska Fatra
* Krivánske Veterné hole
* Zoznam sediel Malej Fatry

## Externé odkazy
* Poloha na turistickej mape

Kategória:Sedlá Malej Fatry
Miniséria

[náhľad|Fotografia Dorothy McGuire ako Mary Jordache a Ed Asner ako Axel Jordache z televíznej minisérie ''Rich Man, Poor Man'' ([1976).]]

**Miniséria** alebo **miniseriál** je televízny seriál rozprávajúci príbeh vo vopred určenom počte epizód medzi dvoma až trinástimi dielmi. Na rozdiel od klasického televízneho seriálu je koncipovaný ako celok a epizódy sa zvyčajne točia spolu.

## Opis
Miniséria zvyčajne zahŕňa špecifickú zápletku s jasne naplánovaným začiatkom, priebehom a koncom, ktorý sa nedal vyrozprávať vo filme trvajúcom približne niekoľko hodiny. Minisérie sú často adaptáciami románov, aj keď sa občas stáva, že ide o diela úplne vymyslené ich tvorcami.

## História
Od polovice 70. rokov 20. storočia začal mať tento typ série úspech v Spojených štátoch, najmä s dielom *Roots* (1977). Minisériu možno označiť aj za veľkorozpočtový televízny film. Z tých najznámejších môžeme spomenúť *Hell in the Pacific*, *Brothers in Arms*, *John Adams*, *Generation War* alebo *Gulliver's Travels,* ktoré všetky získali cenu Emmy za najlepšiu minisériu, alebo *Battlestar Galactica* z roku 2003, ktorá obsahuje dve časti.

Francúzska televízia tiež produkovala alebo koprodukovala v 60. a 70. rokoch mnohé minisérie, často idúce podľa fiktívnych diel. Medzi typické patria *Tajomný ostrov*, *Dva roky prázdnin*, *Michel Strogov*, *Joseph Balsamo či Gróf Monte Christo*.

Trvanie vysielania sa líšili: niekedy boli rozdelené do trinástich epizód po dvadsaťpäť až tridsať minút, niekedy šesť alebo sedem epizód s približne hodinovou dĺžkou. Minisérie sa často vysielali raz alebo dvakrát týždenne. Boli aj krátke trinásťminútové epizódy vysielané denne.

## Referencie

## Iné projekty

## Externé odkazy
* MBC

## Zdroj

Kategória:Televízia
Kategória:Televízne filmy
Karagana stromovitá

**Karagana stromovitá** (*Caragana arborescens*) je drevina z čeľade bôbovité (*Fabaceae*).

Pochádza z Ázie a rastie na chudobnej pôde. Rastie ako ker alebo malý strom. Dorastá do výšky 7 m. Listy sú perovité. Kvitne od konca jara do začiatku leta. Má žlté obojpohlavné motýľovité kvety z ktorých sa vytvoria podlhovasté struky.

Pestuje sa vo viacero kultivarov: *Lorbergii* (lístky sú pernaté), *Nana* (zakrpatená) alebo *Pendula* (previsnutá).

## Referencie

## Iné projekty

Kategória:Bôbovité
Kategória:Listnaté stromy
Kategória:Rastliny so žltými kvetmi
Kategória:Najmenej ohrozené druhy
Majster pápežských liturgických slávení

**Majster pápežských liturgických slávení** skrátene **pápežský ceremoniár** je hlavný ceremoniár Svätej stolice, ktorý zastáva riadiacu funkciu v Úrade pápežských liturgických slávení, člen najbližšej pápežovej družiny.

Najstarším dokladom potvrdzujúcim existenciu funkcie obradníka je list Pia IV. z 10. mája 1563, aj keď existujú dôkazy, že podobný úrad mohol vzniknúť už pred 10. storočím. Posledné nariadenia týkajúce sa tejto funkcie vydal Ján Pavol II. Patria sem predovšetkým konštitúcie: Pastor bonus (o reforme Rímskej kúrie ) a Universi Dominici gregis (uprázdnenie Svätej stolice).

Medzi základné úlohy majstra pápežských liturgických slávení patrí príprava všetkého, čo súvisí s liturgiou, na ktorej sa zúčastňuje pápež alebo legát konajúci v mene pápeža. Táto zodpovednosť sa vzťahuje na všetky úrovne liturgie, od prípravy modlitebných kníh a misálov pre účastníkov, cez prípravu a revíziu liturgie (aby bola v súlade s potrebami, požiadavkami a platnými kánonmi) a končiac asistenciou pápežovi počas liturgie.

Medzi špeciálne úlohy pápežského ceremoniára patrí:
* zodpovednosť za slávenie konzistória
* zodpovednosť za sakristiu Vatikánu a všetky kaplnky, ktoré sa v nej nachádzajú
* asistovať camerlengovi počas oficiálneho oznámenia pápežovej smrti
* riadiť pápežov pohreb
* uzávierka kardinálov na konkláve (tzv. *Extra omnes*)
* na konkláve osvedčenie a vyhotovenie notárskej zápisnice potvrdzujúcej súhlas zvoleného voliča so službou pápeža a jeho výber mena
* príprava obradu inaugurácie pontifikátu

Majstra pápežských liturgických slávení menuje pápež na obdobie piatich rokov.

## Zoznam hlavných pápežských ceremoniárov

### Majster pápežských liturgických slávení
* 19701982: kardinál Virgilio Noè
* 19821987: biskup John Magee
* 19872007: arcibiskup Piero Marini
* 20072021: biskup Guido Marini
* od 11. októbra 2021: arcibiskup Diego Giovanni Ravelli

## Referencie

## Zdroj

Kategória:Katolícka liturgia
Kategória:Rímska kúria
Kategória:Náboženské povolania
Kategória:Cirkevné tituly
Hluchavkotvaré

**Hluchavkotvaré** alebo staršie **hluchavkokveté** (lat. *Lamiales*) je veľký rad kvitnúcich rastlín.

## Opis
Rastlinné druhy tohto radu sú pravé dvojklíčnolistové rastliny, byliny alebo majú drevnaté stonky. Bežné sú zygomorfné kvety (súmerné), ktoré majú päť petál s horným okrajom z dvoch petál a spodným okrajom z troch petál, avšak aktinomorfné kvety sú tiež viditeľné. Majú potenciálne päť tyčiniek, ale tie sú zvyčajne redukované na dve alebo štyri. Produkujú tiež jednu čnelku pripevnenú k semenníku, ktorý zvyčajne obsahuje dva plodolisty. Semenníky sú väčšinou pozorovaný ako vrchné. Súkvetie je typicky videné ako vrcholík, strapec alebo klas. Typ ovocia sú zvyčajne dehiscentné tobolky. U hluchavkotvarých sú prítomné trichómy.

## Čeľade
*Acanthaceae - akantovité
*Bignoniaceae - bignóniovité
*Byblidaceae - dúhovkovité
*Calceolariaceae - papučkovité
*Carlemanniaceae - karlemaniovité
*Gesneriaceae - gesnériovité
*Lamiaceae - hluchavkovité
*Lentibulariaceae - bublinatkovité
*Linderniaceae - linderniovité
*Martyniaceae - martyniovité
*Mazaceae - pyskáčovité
*Oleaceae - olivovité
*Orobanchaceae - zárazovité
*Paulowniaceae - paulovniovité
*Pedaliaceae - sezamovité
*Phrymaceae - frymovité
*Plantaginaceae - skorocelovité
*Plocospermataceae - chocholnatkovité
*Scrophulariaceae - krtičníkovité
*Schlegeliaceae - šlegeliovité
*Stilbaceae - stilbovité
*Tetrachondraceae - štvorhrankovité
*Thomandersiaceae - tomandersiovité
*Verbenaceae - železníkovité

## Referencie

## Iné projekty

## Zdroj
Jozef Šútovský

Ing. **Jozef Šútovský** (* 19. september 1932) je strojný inžinier a bývalý politik HZDS v 90. rokoch 20. storočia.

## Životopis
Po vzniku HZDS pôsobil ako predseda okresného predstavenstva hnutia v Dunajskej Strede. V parlamentných voľbách v roku 1992 bol zvolený za poslanca SNR za HZDS. V parlamente zasadal vo výbore pre petície, právnu ochranu a bezpečnosť. Zahlasoval za prijatie Deklarácie zvrchovanosti SR, ako aj za Ústavu SR. O mandát poslanca sa uchádzal aj vo voľbách v roku 1994.

## Referencie

Kategória:Slovenskí politici
Kategória:Slovenskí strojní inžinieri
Kategória:Poslanci NR SR (1992 – 1994)
Kategória:Politici ĽS-HZDS
Kategória:Laureáti Radu Andreja Hlinku II. triedy
Sedlo za Kraviarskym

**Sedlo za Kraviarskym** () je horské sedlo v pohorí Malá Fatra. Nachádza sa nad Vrátnou dolinou, južne od obce Terchová.

## Polohopis
Leží v severnej časti Malej Fatry, v geomorfologickom podcelku Krivánska Fatra a v jej časti Krivánske Veterné hole. Nachádza sa v mohutnom hrebeni, ktorý vedie severným smerom z oblasti sedla Bublen cez Kraviarske () až na Sokolie (). Oddeľuje masív Koniarok () na juhu a severne situované Kraviarske (). Východne sa nachádza Vrátna dolina, ktorou voda odteká riečkou Varínka do Váhu, západné svahy klesajú do doliny Veľká Bránica, odkiaľ vodu odvádza potok Bránica. Oblasť je súčasťou Národného parku Malá Fatra a sedlom prechádza hranica Národnej prírodnej rezervácie Veľká Bránica. V sedle sa križujú značené turistické chodníky.

Sedlo leží v Žilinskom kraji, v okrese Žilina a na katastrálnom území obce Terchová.

## Prístup
* po  modrej turistickej značke:
** od severu z lokality Starý dvor cez Baraniarky () a Kraviarske ()
** od juhovýchodu zo Snilovského sedla v hlavnom hrebeni cez rázc. Chrapáky
* po  zelenej turistickej značke z rázc. Stará dolina

## Referencie

## Pozri aj
* Krivánska Fatra
* Krivánske Veterné hole
* Zoznam sediel Malej Fatry

## Iné projekty

## Externé odkazy
* Poloha na turistickej mape

Kategória:Sedlá Malej Fatry
007

**007** môže byť:

* kódové označenie Jamesa Bonda, pozri James Bond
* poviedka Rudyarda Kiplinga, pozri .007
* štúdiový album umelca Willa Pansa, pozri 007 (album)
* skladba z roku 1967, pozri 007 (skladba)
* hra, pozri 007 (hra)
Železničná stanica Jelšovce

**Železničná stanica Jelšovce** je železničná stanica v Jelšovciach. Nachádza sa na železničnej trati 140 Nové Zámky – Prievidza a ústí do nej Jelšovská spojka z trate 141 Leopoldov – Kozárovce. Stanica nie je elektrifikovaná.

## Doprava
Na stanici sú dopravné a jedna manipulačná koľaj. Na stanici sú dve nástupištia.

## Referencie

## Externé odkazy
* Stanica na portáli ŽSR

Jelšovce
Kategória:Jelšovce
Kategória:Doprava v okrese Nitra
Kategória:Stavby v okrese Nitra
Železničná stanica Komjatice

**Železničná stanica Komjatice** je železničná stanica v Komjaticiach. Nachádza sa na železničnej trati 140 Nové Zámky – Prievidza. Stanica nie je elektrifikovaná.

## Doprava
Na stanici sú tri dopravné a dve manipulačné koľaje. Na stanici sú dva nástupištia. Podľa portálu vlaky.net bola v stanici „za socializmu aj opravovňa vozňov. Dnes po nej nie je ani stopy.“

## Referencie

## Externé odkazy
* Stanica na portáli ŽSR

Komjatice
Kategória:Komjatice
Kategória:Doprava v okrese Nové Zámky
Kategória:Stavby v okrese Nové Zámky
Diecéza Recanati

**Diecéza Recanati** () je titulárna diecéza rímskokatolíckej cirkvi.

Súčasným titulárnym biskupom je od 21. apríla 2023 arcibiskup Diego Giovanni Ravelli majster pápežských liturgických slávení.

## História po súčasnosť
Diecéza je odvodená od pôvodnej diecézy Recanati so sídlom v meste Recanati, ktoré sa nachádza v regióne Marche v Taliansku.

Dňa 17. decembra 2022 bola diecéza Recanati znovu zriadená ako titulárna stolica pápežom Františkom a prvýkrát bola udelená 21. apríla 2023.

## Titulárni biskupi

## Referencie

## Zdroj

Recanati
Recanati
Železničná stanica Ludanice

**Železničná stanica Ludanice** je železničná stanica v Ludaniciach. Nachádza sa na železničnej trati 140 Nové Zámky – Prievidza. Stanica nie je elektrifikovaná.

## Doprava
Na stanici sú tri dopravné a jedna manipulačná koľaj. Do stanice zaúsťuje vlečka ACHP Levice a.s. - Aplikačno-obchodné stredisko Ludanice, ktorá bola v roku 2018 neaktívna. Na stanici sú tri nástupištia.

## Referencie

## Externé odkazy
* Stanica na portáli ŽSR 

Ludanice
Kategória:Ludanice
Kategória:Doprava v okrese Topoľčany
Kategória:Stavby v okrese Topoľčany
Železničná zastávka Turčianske Teplice

**Železničná zastávka Turčianske Teplice** je železničná zastávka v Turčianskych Tepliciach. Nachádza sa na železničnej trati 170 Zvolen – Vrútky, ale zastavujú tu aj vlaky trate 171 Zvolen – Diviaky.

## Doprava
Na zastávke sú dve dopravné koľaje. Nástupištia sú dve. Zastávka je pridelená k stanici Diviaky.

## Referencie

## Iné projekty

## Externé odkazy
* Stanica na portáli ŽSR 

Turčianske Teplice
Kategória:Stavby v Turčianskych Tepliciach
Kategória:Doprava v okrese Turčianske Teplice
Železničná stanica Príbovce-Rakovo

**Železničná stanica Príbovce-Rakovo** je železničná stanica v Príbovciach a Rakove. Nachádza sa na železničnej trati 170 Zvolen – Vrútky. Stanica nie je elektrifikovaná.

## Doprava
Na stanici sú štyri dopravné, jedna manipulačná a dve ostatné koľaje. Stanica má tri nástupištia. Od Grafikonu vlakovej dopravy 2012/2013 má názov Príbovce-Rakovo, „zmenu po vyše ročnom úsilí presadila obec Rakovo, v katastri ktorej železničná stanica leží.“ Koľaje siahajú aj do Príboviec.

## Referencie

## Externé odkazy
* Stanica na portáli ŽSR

Príbovce-Rakovo
Kategória:Príbovce
Kategória:Rakovo
Kategória:Doprava v okrese Martin
Kategória:Stavby v okrese Martin
Železničná stanica Malá Lodina

**Železničná stanica Malá Lodina** je železničná stanica v Malej Lodine. Nachádza sa na železničnej trati 180 Žilina – Košice. Stanica  je elektrifikovaná jednosmernou 3kV sústavou.

## Doprava
Na stanici sú štyri dopravné a jedna manipulačná koľaj. Stanica má štyri nástupištia.

## Galéria

Súbor:Slovakia15MalaLodina41.JPG|Interiér stanice
Súbor:Slovakia15MalaLodina39.JPG|Exteriér stanice


## Referencie

## Externé odkazy
* Stanica na portáli ŽSR 

Malá Lodina
Kategória:Malá Lodina
Kategória:Doprava v okrese Košice-okolie
Kategória:Stavby v okrese Košice-okolie
Železničná stanica Vydrník

**Železničná stanica Vydrník** je železničná stanica vo Vydrníku. Nachádza sa na železničnej trati 180 Žilina – Košice. Stanica  je elektrifikovaná jednosmernou 3kV sústavou.

## Doprava
Na stanici sú štyri dopravné, dve manipulačné a dve odstavné koľaje. Stanica má štyri, prípadne dva nástupištia.

## Referencie

## Externé odkazy
* Stanica na portáli ŽSR 

Vydrník
Kategória:Vydrník
Kategória:Doprava v okrese Poprad
Kategória:Stavby v okrese Poprad
Lucia Vladovičová

**Lucia Vladovičová** (* 18. november 1993, Bratislava) je slovenská jazdkyňa a programátorka. Zúčastnila sa Letných paralympijských hier 2024 v Paríži kde získala 19. miesto.

## Športová činnosť
Kvôli následkom detskej obrny dostala odporúčanie na hipoterapiu. Toto „točenie sa v kruhu“ ju však prestalo baviť, „Začala som hľadať niečo viac. Chvíľu to trvalo. No a postupom času sme sa dostali k drezúre, teda paradrezúre“. Súťažnú paradrezúru trénuje od roku 2016. Prvé medzinárodné preteky absolvovala v roku 2018. Jej trénerka je Magdaléna Pokorná. Vladovičovej kôn Sterngreifer, zvaný Freddy, súťažil ešte na paralympiáde 2016 s Katarínou Jobbágyovou.

V civilnom živote je programátorka.

### Paralympijské hry
* Letné paralympijské hry 2024 v Paríži: v individuálnej súťaži sa umiestnila na 19. mieste. Súťažila s koňom Sterngreifer.

## Referencie

## Externé odkazy
* Profil na stránke Slovenského paralympijského výboru

Kategória:Slovenskí paralympionici
Kategória:Drezúroví jazdci
Kategória:Jazdci na Letných paralympijských hrách 2024
Kategória:Osobnosti z Bratislavy
Veľké sedlo (Malá Fatra)

**Veľké sedlo** () je horské sedlo v pohorí Malá Fatra. Nachádza sa v hrebeni Baraniarok () nad Vrátnou dolinou, južne od obce Terchová.

## Polohopis
Leží v severnej časti Malej Fatry, v geomorfologickom podcelku Krivánska Fatra a v jej časti Krivánske Veterné hole. Nachádza sa v mohutnom hrebeni, ktorý vedie z oblasti sedla Bublen severným smerom cez Kraviarske () na Sokolie (). Výrazné sedlo oddeľuje severne ležiace Žitné () a južne situované Kraviarske (). Západne sa nachádza údolie Veľká Bránica, ktorou voda z tejto časti hrebeňa odteká potokom Bránica do Varínky. Tá preteká aj Vrátnou dolinou, ktorá vedie východným úpätím hrebeňa. Sedlo je súčasťou Národného parku Malá Fatra a hrebeňom prechádza hranica Národnej prírodnej rezervácie Veľká Bránica. Sedlom prechádza značená turistická trasa.

Sedlo leží na katastrálnom území obce Terchová v okrese Žilina, v Žilinskom kraji.

## Prístup
* po  modrej turistickej značke:
** od severu z lokality Starý dvor cez sedlo Príslop a Baraniarky () 
** od juhovýchodu zo Snilovského sedla v hlavnom hrebeni cez rázc. Chrapáky a Kraviarske ()
* po  zelenej turistickej značke z rázc. Stará dolina cez Sedlo za Kraviarskym

## Referencie

## Pozri aj
* Krivánska Fatra
* Krivánske Veterné hole
* Zoznam sediel Malej Fatry

## Externé odkazy
* Poloha na turistickej mape

Kategória:Sedlá Malej Fatry
Prievidza nákladná stanica

**Prievidza nákladná stanica** je železničná stanica v Prievidzi. Nachádza sa na železničnej trati 140 Nové Zámky – Prievidza. Stanica nie je elektrifikovaná.

## Doprava
Na stanici je osem dopravných a 5 ostatných koľají. Zo stanice viedla vlečka Bane Cigeľ, ktorá fungovala od výstavby Bane Cígeľ v roku 1958. Po začatí ťažby v roku 1962 „vzniklo v nákladnej stanici Prievidza odovzdávkové koľajisko (5 manipulačných koľají) slúžiace pre potreby prístavby a odsunu vozňov pre prepravu produktu z Bane Cigeľ ku zákazníkom po sieti vtedajších ČSD“.

Stanica je nesamostatná, pridelená je k stanici Prievidza.

## Referencie

Prievidza nákladná
Kategória:Doprava v Prievidzi
Kategória:Stavby v Prievidzi
Kategória:Koš (obec na Slovensku)
Prievidza
Filmový pás

náhľad|Záber na filmový pás.

**Filmový pás** je fotocitlivá páska používaná v kinematografii na vytváranie filmovej dokumentácie s rôznymi funkciami v rôznych fázach, od výroby až po distribúciu. Filmový pás je dlhý pásik celulózy alebo polyetyléntereftalátu (polyester, odolnejší a tenší), pokrytý jednou alebo viacerými vrstvami svetlocitlivej emulzie, v ktorej sú mikrokryštály halogenidov striebra rozptýlené v priehľadnom roztoku. Čiernobiely film obsahuje jednu vrstvu emulzie, zatiaľ čo farebný film obsahuje tri. Pokiaľ ide o šírku pásu, od roku 1909 bol normálny formát filmu 35 mm (s dvojitým radom perforácií na oboch stranách a štyrmi pármi otvorov na rámček, s rozstupom 4,75 mm). V 35 mm filme je zvukovou stopou optický pás (ktorý už dávno nahradil magnetický) a je umiestnený pozdĺž pravého okraja vedľa perforácie. Spolu s 35 mm formátom našli uplatnenie v kinematografii aj väčšie formáty, napríklad 56 či 70 mm.

## História
Flexibilná fólia bola vynálezom reverenda Hannibala Goodwina, biskupského kňaza z Newarku v štáte New Jersey, ktorý sa datuje okolo roku 1885, patent naň podal v roku 1887 a bol uznaný až 13. septembra 1888. Bol to však George Eastman, priekopník fotografie a zakladateľ spoločnosti Kodak, ktorý vytváral čiernobiely film na báze celuloidu ako podporu pre fotosenzitívne halogenidy striebra, čím sa ilegálne zmocnil Goodwinovho nápadu. Film bol prvýkrát použitý vo fotoaparátoch Kodak a potom ako film pre Edisonov kinetoskop. Medzitým v Európe francúzsky vynálezca Léon Bouly 12. februára 1892 vynašiel a patentoval „*Cinematographe Léon Bouly*“ (rovnomenný kinematograf). Patent, ktorý v roku 1895 získali bratia Lumièrovci, ktorí vyrobili svoj vlastný film a potom v priebehu rokov využili názov „*Cinematographe*“. S komerčnou explóziou kinematografie v tých rokoch sa zrodili ďalšie formáty a ďalšie možnosti, ako napríklad farebný film.

S cieľom vniesť poriadok na chaotický trh, kde kolovali „pirátske“ filmy a falošné fotoaparáty, bol v roku 1909 zvolaný Kongres filmových vydavateľov v Paríži, kde sa definitívne stanovilo, že najpoužívanejší 35 mm film bude mať štyri perforácie na políčko. Podľa návrhu Thomasa Edisona (ktorý ho použil ako prvý), namiesto dvoch kruhových perforácií, ktoré prijali bratia Lumièrovci.

## Galéria

Súbor:Pellicule 35 mm perforations Edison.JPG|Fólia typu Edison s obdĺžnikovými otvormi.
Súbor:Modèle pellicule Lumière.JPG|Fólia typu Lumière s okrúhlymi otvormi.
Súbor:300 35mm film frame.jpg|Príklad 35 mm filmového pásu.


## Referencie

## Iné projekty

## Externé odkazy
* Tratamiento del celuloide en una película
* Deutsches 

## Zdroj

Kategória:Filmová terminológia
Kategória:Filmová technika
Veľké sedlo

**Veľké sedlo** môže byť:

* sedlo v Malej Fatre, pozri Veľké sedlo (Malá Fatra)
* vrch vo Volovských vrchoch, pozri Veľké sedlo (vrch vo Volovských vrchoch)
* česko-slovenský televízny seriál, pozri Velké sedlo (seriál)
ČT3

náhľad|Informácia o ukončení vysielania kanálu ČT3
**ČT3** bola televízna stanica Českej televízie, ktorá bola určená hlavne pre seniorov. Vysielať začala 23. marca 2020, teda počas pandémie covidu-19. Vysielala programy z archívu a jej vysielanie bolo ukončené 1. januára 2023 po poslednom programe „*Novoroční přípitek*“.

## Pozri aj
*ČT3 (1993)

## Iné projekty

Kategória:Česká televize
Kategória:Televízne stanice v Česku
Kategória:Vzniklo v 2020
Karosa LC 735

**Karosa LC 735** je model diaľkového a zájazdového autobusu, ktorý vyrábal národný podnik Karosa Vysoké Mýto v rokoch 1982 – 1991. Vozidlo bolo nástupcom modelu Karosa ŠD 11. Po ukončení výroby bolo nahradené typom Karosa LC 736.

## Konštrukcia
Autobusy LC 735 koncepčne vychádzajú z medzimestského linkového typu Karosa C 734, ktorý sa stal základným modelom karosáckej rady 700. Ide o dvojnápravový autobus s polosamonosnou karosériou panelovej konštrukcie a motorom umiestneným za zadnou nápravou. V pravej bočnici sa nachádzajú dvoje výklopné dvere, pričom prvé pred prednou nápravou sú dvojkrídlové, zadné za zadnou nápravou jednokrídlové s viac núdzovou funkciou. Pohodlné polohovateľné sedadlá sú rozmiestnené v dvojiciach popri stredovej uličke, na vyvýšenej podlahe. Nad nimi sú pod stropom sieťkové úložné priestory na príručnú batožinu, hlavný batožinový priestor medzi nápravami má objem 5 m³. V prednej časti autobusu je zvyčajne odklápacie sedadlo, určené pre sprievodcu. 

## Výroba a prevádzka
náhľad|LC 735
Prvý autobus LC 735 bol vyrobený už v roku 1977 ako funkčná vzorka, interne označená LC1. Bol vybavený dvojkrídlovými dvermi v prednej i zadnej časti. V roku 1982 boli vyrobené dva kusy LC 735, jeden skúšobný, druhý pre Úrad predsedu vlády ČSR. Sériová výroba sa rozbehla v roku 1983 a trvala do roku 1991, kedy bola ich produkcia zastavená najmä z dôvodu požiadavky vyššieho komfortu pre cestujúcich. V dôsledku spoločensko-ekonomických zmien a otvorenia trhu začali byť tieto autobusy zastarané a preto začali byť preraďované z medzinárodných spojov a zájazdov na vnútroštátne diaľkové linky. Model LC 735 bol po ukončení výroby nahradený typom C 735, ktorý lepšie vyhovoval najmä kvôli väčším druhým dverám. Celkovo bolo vyrobených 6519 autobusov LC 735.  

## Podtypy
* Karosa LC 735.00 - tzv. Atmosferák
** zadná náprava Rába (s redukciami), atmosférický motor LIAZ ML 635
* Karosa LC 735.20 - tzv. Malé turbo (niekedy len ako turbo)
** zadná náprava Detva (priama, bez redukcií), preplňovaný motor LIAZ ML 636
* Karosa LC 735.22
* Karosa LC 735.40/735.1011 - tzv. veľké turbo
** motor LIAZ ML 637

## Referencie

## Literatúra
* Martin Harák: *Encyklopedie československých autobusů a trolejbusů, II. díl*. Nakladatelství Corona, Praha 2005. ISBN 80-86116-31-X

## Iné projekty

## Zdroj

Kategória:Autobusy Karosa
Zuzana Plevíková

Mgr. **Zuzana Plevíková** (* 18. november 1990) je slovenská politička, poslankyňa Národnej rady SR za stranu SMER – sociálna demokracia a podpredsedníčka mládežníckej organizácie strany Mladí sociálni demokrati.

Zviditeľnila sa zverejnením účelovo zostrihaného videozáznamu z diskusie Wetzlerovho inštitútu o vojne na Ukrajine z apríla 2024, kde zahranično-politický tajomník strany HLAS – sociálna demokracia Peter Kmec diskutoval s poslancami Jurajom Krúpom zo Slobody a Solidarity a Tomášom Valáškom z Progresívneho Slovenska, pričom Plevíková klamlivo tvrdila, že Kmec sa prihlásil k vláde Hlasu, SaS a PS. V dôsledku toho Kmec zo svojej funkcie rezignoval.

V parlamentných voľbách 2023 kandidovala zo 48. miesta a získala 2 379 platných prednostných hlasov, čím skončila v poradí na 48. mieste po zohľadnení prednostného hlasovania a do parlamentu teda nastúpila ako náhradníčka. Je členkou výboru pre európske záležitosti a stálej delegácie v Parlamentnom zhromaždení NATO.

## Referencie

## Externé odkazy
* Zuzana Plevíková na webe Národnej rady SR

Kategória:Slovenské političky
Kategória:Politici Smeru
Kategória:Poslanci NR SR (2023 – 2027)
Šarlach

**Šarlach** (iné názvy: **skarlatína**, zriedkavo [a po česky] *skarlatina*, zastarano [a po česky] *spála*; ) je infekčné ochorenie, ktoré je spôsobené baktériou *[[Streptococcus pyogenes]]*. 

Prejavuje sa horúčkou, angínou a kožným prejavom s typickou vyrážkou. Očkovanie nie je k dispozícií. Infekcia sa lieči antibiotikami. Prevenciou je dôkladná hygiena a izolácia chorých osôb.

## Referencie

## Iné projekty

## Externé odkazy
* Šarlach  na stránkach ÚVZ SR

Kategória:Bakteriálne choroby
Obetný baránok

[náhľad|[Gentský oltár|''Gentský oltár'' od Jana van Eycka.]]

**Obetný baránok** je metaforickým odkazom na osobu alebo zviera obetované pre väčšie dobro. Tento termín pochádza z tradícií abrahámovských náboženstiev, kde sa baránok pokladá za cenný majetok.

## V politike
V politike je obetným baránkom kandidát, ktorý je vybraný do volieb s malou šancou na víťazstvo. Keď takého kanditáta teda politická strana postaví, tak ho „obetuje“ silnejšiemu súperovi.

V tesnom súboji môže postavenie jedného kandidáta ako obetného baránka strana využiť pre zvýšenie šance víťazstva kandidáta druhého.

V roku 1956 bol Adlai Stevenson považovaný za obetného baránka v prezidentských voľbách proti Dwightovi Eisenhowerovi. V roku 2004 bol za obetného baránka považovaný Howard Mills proti Chuckovi Schumerovi (do volieb Senát USA za New York).

## V umení
Vo filme a literatúre môže byť "obetným baránkom" vedľajšia postava, ktorú zavraždí antagonista, čo podnieti protagonistu, aby ju pomstil. Obetným baránkom je často člen rodiny, partner alebo priateľ hlavného hrdinu. Môže to byť aj bezbranný cudzí človek, napríklad sirota. Vražda obetného baránka ospravedlňuje súperenie medzi hrdinom a zloduchom. Keďže na vytvorenie tohto motívu nie je potrebná žiadna komplikovaná scéna, často sa kritizuje ako plytký spôsob vytvárania naratívneho konfliktu. Podobným motívom sú "Ženy v chladničkách", kde ide o to, že je v dielach často zavraždená práve ženská postava ako priateľka, sestra alebo matka mužského hrdinu.

Príkladom použitia tohto motívu v ranej literatúre je v diele *Macaria* od Euripida. Divadelný žáner "pomsty tragédie"  je definovaný týmto motívom v spojení s tragickou smrťou hrdinu.

V moderných filmoch je príkladom postava Anthonyho Edwardsa Goose vo filme ''Top Gun'', ako aj Phil Coulson vo filme *.*

## Referencie

## Pozri aj
* Agnus Dei – Baránok Boží, priamy odkaz na Ježiša Krista, ktorý pri smrti zohral úlohu obetného baránka.

## Zdroj

Kategória:Náboženské pojmy
Škoda Karoq

** Škoda Karoq** je kompaktné SUV od výrobcu Škoda, nástupca modelu Yeti. Škoda Karoq získal titul Auto roka 2018 v Česku. Model je o niečo väčší než Škoda Kamiq a zároveň menší než Škoda Kodiaq, oproti Kamiqu je určený i mimo miest a na nespevnené vozovky.

## Názov
Škoda Auto si názov zaregistrovala na Úrade priemyslového vlastníctva v máji 2017. Ten zapadá do zámeru značky vytvoriť jednotnú koncepciu názvov svojich nových SUV, ktoré budú končiť písmenom Q. Meno Karoq pochádza podobne ako Kodiaq od Aleutov, pôvodných obyvateľov juhoaljašského ostrova Kodiak. Meno *KAROQ* vzniklo kombináciou aleutských slov *KAA‘RAQ* a *RUQ*, ktoré označujú auto a šíp, ktorý je motívem loga automobilky.

## Vývoj
Vozidlo je odvodené z koncernového dvojčaťa Seatu Ateca a bol vyvíjaný v mladoboleslavskom vývojovom centre Škoda po dobu 4 rokov. Počas tejto doby najazdili testovacie vozidlá 2 milióny kilometrov.

## Popis
### Špecifikácia
náhľad|Zadná časť automobilu
Auto je postavené na koncernovej modulárnej platforme MQB, spoločnej pre modely Superb, Octavia a Kodiaq. Model poháňajú benzínové a turbodieslové motory a umožňujú pohon všetkých kolies 4×4.

### Motorizácia (pred faceliftom)

### Motorizácia (po facelifte)

### Dizajn
Dizajn modelu zapadá do kubistického stylingu značky Škoda, ktorý vytvoril pre Škodu dizajnér Jozef Kabaň, pôsobiaci v spoločnosti v rokoch 2008 až 2017. Prednej časti dominuje veľká maska chladiča, inak je dizajn vozidla podobný modelu Kodiaq. Interiér je na prvý pohľad priestrannejší, než v Škode Yeti.

## Porovnanie
náhľad|Interiér

### Príbuzné vozidlá
Oproti svojmu predchodcovi Škode Yeti je model výrazne väčší, čo je i jedným z dôvodov, prečo o ňom nehovorí Škoda ako o druhej generácii. Oproti Yeti je o 160 mm dlhší, o 35 mm širší a o 40 mm nižší. Rázvor náprav je dlhší o 60 mm. Karoq je technicky porovnateľný so Seatom Ateca, ktorý je koncernovým dvojčaťom automobilu. V snahe maximálneho odlíšenia dostal odlišný, komfortnejší podvozok a iné viditeľné diely.

### Konkurencia
Škoda modelom cieli viac na ženy a konkuruje modelom Hyundai Tucson, Kia Sportage, Nissan Qashqai, BMW X1, Opel Mokka alebo Renault Kadjar.

## Výroba
Karoq bol oficiálne verejnosti predstavený pri špeciálnej akcii 18. mája 2017 o 19:00 vo Švédsku. Auto sa začalo vyrábať v 30. týždni roku 2017 na prelome júna a júla v Kvasinách na rovnakej linke ako Seat Ateca. Predávať sa začalo v jeseni 2017. Nakoľko automobilka nestíhala uspokojiť dopyt, vozidlo sa začalo vyrábať i v Mladej Boleslavi a medzi rokmi 2018–2019 sa vyrábal i v nemeckom Osnabrücku.  

## Referencie


## Iné projekty

## Externé odkazy
* Oficiálne stránky modelu 
* Slávnostné predstavenie modelu vo Švédsku, oficiálny záznam, 18. 05. 2017, 19:00 
* Škoda Karoq je Auto roku 2018 v Českej republike. Ale iba tesne 

## Zdroj
* 

Kategória:Automobily Škoda
Sixova technika

[náhľad|[Kalpis zdobený Sixovou technikou, Maliar Sapfó, cca 510 pred Kr., Muzeum Narodowe w Warszawie]]
**Sixova technika** je starogrécka technika vázovej maľby, pomenovaná po holandskom učencovi Janovi Sixovi, ktorý ju ako prvý opísal.
 
V roku 1888 Jan Six publikoval svoj kľúčový článok *„Vases polychromes sur fond noir de la période archaïque“* (*Polychrómované vázy na čiernom pozadí z archaického obdobia*).  O štyridsať rokov neskôr, v roku 1928, britský znalec umenia John Beazley v diskusii o váze s menom Maliara Sapfó vo Varšave uviedol: *„Je to v tom, čo môže byť nazývané Sixovou technikou.“* Toto vyhlásenie ustanovilo termín, pod ktorým je táto technika dodnes všeobecne známa.
 
Sixova maliarska technika má korene v čiernofigúrovom maliarskom štýle. Ide tu o produkt experimentálnej fázy atického vázového maliarstva (ako alternatívy k novej červenofigúrovej technike), ktorý sa zrejme zrodil v dielni hrnčiara Nikosthena v poslednej tretine 6. storočia pred Kr. (okolo roku 530 pred Kr.). Veľká časť zachovaných exemplárov pochádza z dielne Maliara Sapfó a Diosfa, ktorý sa špecializoval na výrobu lékythoi, a to keramických váz, ktoré sú najčastejším typom váz zdobených touto maliarskou technikou (v menšom počte oinochoé, fialé alebo kalpis) .
 
Keramické vázy vyrábané Sixovou technikou, vďaka typu lesklého náteru a vypálení vázy, pokrývala kovovolesklá čierna farba. Postavy a dekorácie boli následne na čiernom povrchu zobrazované kombináciou vyrývaných čiar a pridaných farieb, väčšinou bielej, ale pre prepracovanejšie scény aj ružovej, červenej alebo hnedej.

Začiatkom 5. storočia pred Kr. však už táto maliarska vázová technika nebola schopná konkurovať populárnejšej červenofigúrovej vázovej technike (aj maliarskej technike na bielom podklade) a postupne sa prestala používať. Vzhľadom na krehkosť nanášaných povrchových farieb a pre nedostatok dielní zapojených do ich výroby bola Sixova technika už od začiatku zriedkavo používanou maliarskou vázovou technikou. 
 

Youth horse CdM De Ridder 493.jpg|Lékythos zdobený Sixovou technikou, cca  525 – 475 pred Kr., Cabinet des Médailles, Paríž
Phiale Louvre L210.jpg|Fialé zdobené Sixovou technikou, cca  510 – 500 pred Kr., Louvre L 210, Paríž
Terracotta askos (flask with a spout and handle over the top) in the form of a duck MET DP145542.jpg|Askos zoomorfného tvaru, Sixova technika maľby, Walters Art Museum 48.270, Baltimore
 
     
## Referencie

## Iné projekty

Kategória:Umenie v Grécku
Kategória:Keramika
Malé sedlo

**Malé sedlo** () je horské sedlo v pohorí Malá Fatra. Nachádza sa v hrebeni Baraniarok () nad Vrátnou dolinou, južne od obce Terchová.

## Polohopis
Leží v severnej časti Malej Fatry, v geomorfologickom podcelku Krivánska Fatra a v jej časti Krivánske Veterné hole. Je súčasťou mohutného hrebeňa, ktorý vybieha na sever z oblasti sedla Bublen a cez Kraviarske () a sedlo Príslop vedie na Sokolie (). Výrazné sedlo oddeľuje dvojicu blízkych vrcholov, severozápadne ležiace Baraniarky () a južne situované Žitné (). Východným smerom leží Vrátna dolina, kam steká voda z priľahlých svahov do riečky Varínky, západne sa nachádza dolina Veľká Bránica, odkiaľ vodu odvádza potok Bránica. Sedlo patrí do Národného parku Malá Fatra a hrebeňom prechádza hranica Národnej prírodnej rezervácie Veľká Bránica. Sedlom prechádza značená turistická trasa.

Sedlo leží na katastrálnom území obce Terchová v okrese Žilina, v Žilinskom kraji.

## Prístup
* po  modrej turistickej značke:
** od severu z lokality Starý dvor cez sedlo Príslop a Baraniarky () 
** od juhovýchodu zo Snilovského sedla v hlavnom hrebeni cez rázc. Chrapáky a Kraviarske ()
* po  zelenej turistickej značke z rázc. Stará dolina cez Sedlo za Kraviarskym

## Referencie

## Pozri aj
* Krivánska Fatra
* Krivánske Veterné hole
* Zoznam sediel Malej Fatry

## Externé odkazy
* Poloha na turistickej mape

Kategória:Sedlá Malej Fatry
Fath 360

**Fath-360** je iránska balistická riadená strela krátkeho dosahu. Ide o strelu so satelitným navádzaním, ktorá je určená na ničenie stacionárnych pozemných cieľov. Bola skonštruovaná s ohľadom na rýchle nasadenie a vysoko presné údery, vďaka čomu je kľúčovým aktívom v rámci iránskeho vojenského arzenálu.

Strela Fath 360, ktorá bola prvýkrát verejne predstavená v apríli 2022 počas osláv Iránskeho dňa armády, je súčasťou širšej iniciatívy Iránu na rozšírenie a modernizáciu svojich spôsobilostí v oblasti balistických rakiet, ktoré patria medzi najlepšie na Blízkom východe. Raketový systém Fath 360 je určený na taktické presné údery proti strategickým cieľom, vrátane úderov na nepriateľskú protivzdušnú obranu a opevnené pozície.

## Popis
### Odpaľovacie vozidlo
Rakety systému Fath 360 sú odpaľované z odpaľovacieho zariadenia namontovaného na nákladnom vozidle s pohonom 6x6. Odpaľovacie zariadenie môže byť vybavené 6, 4 alebo 2 odpaľovacími trubicami. Táto konfigurácia poskytuje zvýšenú palebnú silu pri zachovaní mobility a flexibility potrebnej na rýchle premiestnenie.

### Špecifikácie rakety
Fath 360 je taktická balistická strela zem-zem, ktorá meria  na dĺžku a  v priemere. Raketa je na tuhé palivo, čo jej umožňuje rýchly štart. Jej celková hmotnosť je približne , pričom nesie  vysokovýbušnú hlavicu. Navádzací systém strely pozostáva zo satelitného a inerciálneho navigačného systému. To zaisťuje vysokú presnosť rakety s pravdepodobnou kruhovou odchýlkou približne 30 metrov. Dosah strely sa pohybuje od 100 do 120 kilometrov a môže byť odpálená rýchlosťou 3 Machy.

### Veliteľské a podporné vozidlá
Operácie Fath 360 sú koordinované prostredníctvom mobilnej infraštruktúry velenia a riadenia, ktorá zahŕňa vozidlá vybavené pokročilými komunikačnými systémami a radarovými jednotkami na získavanie a sledovanie cieľov. Táto infraštruktúra zabezpečuje koordináciu so satelitnými systémami a pozemnými silami v reálnom čase, čo umožňuje presné a efektívne raketové útoky. Veliteľské a podporné vozidlá sú tiež navrhnuté tak, aby fungovali v prostredí elektronického boja.

## Používatelia
*  **[[Irán]]**
*  **[[Rusko]]** - podľa denníka Forbes dostalo Rusko 4. septembra 2024 zásielku z Iránu, ktorá pozostávala z viac ako 200 balistických rakiet Fath-360.

## Referencie

Kategória:Balistické rakety
Navzdory osudu

***Navzdory osudu*** ( *Alma rebelde*) je mexická telenovela z produkcie spoločnosti Televisa v roku 1999. Hlavné postavy stvárnili herci Lisette Morelos a Eduardo Verástegui, v záporných rolách účinkovali Karla Álvarez, Arleth Terán a Ariel López Padilla.

Telenovela je adaptáciou mexickej telenovely *La indomable* z roku 1987.

## Obsadenie

## Vysielanie na Slovensku

## Referencie

## Externé odkazy
* 
* 

Kategória:Mexické telenovely
Kategória:Telenovely z 1999
Kategória:Televízne seriály z roku 1999
Kategória:Telenovely Televisy
Búrka: Dobrodružstvo lásky

***Búrka: Dobrodružstvo lásky*** ( *La tempestad*) je mexická telenovela z produkcie spoločnosti Televisa v roku 2013. Hlavné postavy stvárnili herci William Levy a Ximena Navarrete, v záporných rolách účinkovali Iván Sánchez, Laura Carmine a Mariana Seoane.

Telenovela je voľnou adaptáciu kolumbijskej telenovely *[[La Tormenta: Pokušenie lásky]]* z rokov 2005 – 2006.

## Obsadenie

## Vysielanie na Slovensku
Na Slovensku sa táto telenovela v premiére začala vysielať dňa 28. apríla 2014 v televízii JOJ v slote o 17. hod., súbežne s reprízou v ten istý deň na TV WAU o 20. hod. Pre nízku sledovanosť bola telenovela po 9 epizódach stiahnutá z vysielania TV JOJ a od 13. mája 2014 sa vysielala len na TV WAU v slote o 17. hod. Záverečná epizóda bola odvysielaná dňa 16. októbra 2014.

Druhýkrát sa táto telenovela vysielala na TV WAU od 2. marca 2015 do 27. mája 2015 v slote o 13. hod.

## Referencie

## Externé odkazy
* 
* 

Kategória:Mexické telenovely
Kategória:Telenovely z 2013
Kategória:Televízne seriály z roku 2013
Kategória:Telenovely Televisy
Skrytá vášeň – Príbeh pokračuje

**Skrytá vášeň – Príbeh pokračuje** je názov druhej série kolumbijskej telenovely Skrytá vášeň. Odohráva sa 20 rokov po udalostiach prvej série, natočenej v rokoch 2003 – 2004. Bola produkovaná spoločnosťami Telemundo a CMO Producciones. Na Slovensku druhú sériu vysielala TV Doma od 19. júna 2023 do 14. augusta 2023.

## Obsadenie

## Referencie

## Externé odkazy
* 
* 

Kategória:Kolumbijské telenovely
Kategória:Telenovely z 2023
Kategória:Televízne seriály z roku 2023
Kategória:Telenovely televízie Telemundo
Reggio Calabria

**Reggio Calabria** je talianske mesto, hlavné mesto bývalej rovnomennej provincie, dnes metropolitného mesta Reggio Calabria a najväčšie mesto v Kalábrii. Leží na pobreží Messinského prielivu.

Už v 8. storočí pred naším letopočtom bolo mesto dôležitou súčasťou gréckej kolónie Magna Graecia. Artefakty z tohto obdobia sú dnes uložené v Museo Nazionale della Magna Grecia (hlavne bronzové sochy *Bronzi di Riace*). V roku 1908 mesto značne poškodilo silné zemetrasenie. Medzi významné pamiatky patrí miestna katedrála. Turistami je obľúbená aj promenáda Lungomare Falcomatà.

## Referencie

## Iné projekty

Kategória:Mestá v Kalábrii
Kategória:Prístavné mestá Stredozemného mora
Kategória:Prístavné mestá v Taliansku
KN-02 Toksa

**KN-02 Toksa** alebo **Hwasong-11** je severokórejská balistická riadená strela krátkeho dosahu, ktorá je určená na ničenie stacionárnych pozemných cieľov. Bola vyvinutá reverzným inžinierstvom z ruskej strely  OTR-21 Točka, ktorú pravdepodobne Kórejská ľudovodemokratická republika získala zo Sýrie v 90. rokoch 20. storočia.

## Vývoj
Prvý raketový test KN-02 sa uskutočnil v apríli 2004, ale bol neúspešný. Od roku 2004 bola raketa testovaná najmenej 20-krát. KN-02 dosiahla počiatočnú operačnú spôsobilosť v rokoch 2006 až 2008. Prvé verejné predstavenie rakety sa konalo počas vojenskej prehliadky v apríli 2007. V správe z roku 2014 sa uvádzalo, že Kórejská ľudovodemokratická republika má v zásobe 100 rakiet KN-02 s dosahom 170 km. Je však pravdepodobné, že celkové zásoby KN-02 sú oveľa vyššie.

## Popis
KN-02 je balistická raketa krátkeho dosahu na tuhé palivo. Má maximálny dosah okolo , existujú však správy z Kórejskej republiky, ktoré naznačujú, že dosah strely bol zvýšený asi na . Raketa meria  na dĺžku a v priemere má  . Jej celková hmotnosť je , pričom nesie bojovú časť s hmotnosťou  alebo . Raketa využíva inerciálny navádzací systém, ktorý je v terminálnej fáze doplnený optickým korelačným systémom. To zaisťuje presnosť strely s pravdepodobnou kruhovou odchýlkou približne 100 metrov. Rakety KN-02 sú odpaľované z odpaľovacieho zariadenia namontovaného na bieloruské nákladné vozidlá MAZ-630308-224 a MAZ-630308-243, ktoré si vyrába Kórejská ľudovodemokratická republika.

## Používatelia
*  **[[Kórejská ľudovodemokratická republika]]**
*  **[[Rusko]]**

## Referencie

Kategória:Balistické rakety
Strungový príslop

**Strungový príslop** () je horské sedlo v pohorí Malá Fatra. Nachádza sa v hrebeni Magura nad dolinou Veľká Lučivná, západne od obce Párnica.

## Polohopis
Leží v severovýchodnej časti Malej Fatry, v geomorfologickom podcelku Krivánska Fatra a v jej časti Osnica. Nachádza sa v hrebeni, ktorý vybieha juhovýchodným smerom z oblasti sedla Medziholie. Oddeľuje masív Osnice () na severe a kótu  v hrebeni Magura na juhu. Západné svahy klesajú do Doliny Bystrička, ktorou vodu do Oravy odvádza potok Bystrička. Východne sa nachádza dolina Veľká Lučivná, ktorou voda odteká do Zázrivky. Sedlo je súčasťou Národného parku Malá Fatra a vedie ním značená turistická trasa.

Sedlo leží na katastrálnom území obce Párnica v okrese Dolný Kubín, v Žilinskom kraji.

## Prístup
* po  modrej turistickej značke:
** od juhovýchodu z Párnice popod Maguru () 
** od severozápadu zo sedla Medziholie v hlavnom hrebeni cez Osnicu ()
* po  žltej turistickej značke z rázc. Lučivná

## Referencie

## Pozri aj
* Krivánska Fatra
* Osnica (geomorfologická časť)
* Zoznam sediel Malej Fatry

## Externé odkazy
* Poloha na turistickej mape

Kategória:Sedlá Malej Fatry